"Haamupyörä" jätettiin tapahtumapaikalle Tukholmankadun ja Mannerheimintien risteykseen autoilijan ja pyöräilijän törmäyksessä menehtyneen pyöräilijän muistoksi.

"Haamupyörä" jätettiin tapahtumapaikalle Tukholmankadun ja Mannerheimintien risteykseen autoilijan ja pyöräilijän törmäyksessä menehtyneen pyöräilijän muistoksi. Jussi Nukari / Lehtikuva

Tappo 1 § (21.4.1995/578) Joka tappaa toisen, on tuomittava taposta vankeuteen määräajaksi, vähintään kahdeksaksi vuodeksi.

Poliisi on täsmentänyt rikosnimikettä pyöräilijän kuolemaan johtaneessa turmassa. Autoilijaa epäillään nyt taposta. Aiemmin autoilijaa epäiltiin surmasta, joka on tapon lievempi muoto.

Poliisi on kuulustellut todistajia sekä epäiltyä. Poliisi on myös tutkinut teknisesti turmaan liittyvää autoa sekä pyörää.

– Me olemme kuulustelleet tässä useita todistajia. Myös epäiltyä on kuulusteltu. Rikosnimike on tässä matkanvarrelle täsmentynyt ja tässä nyt epäiltyä epäillään taposta. Eli tämä on tämän hetken tilanne, kertoo tutkinnajohtaja Pekko Korhonen.

– Tässä on koko ajan puntaroitu näitä asioita ja kun rikosnimikkeistä päätetään, niin silloin tehdään kokonaisharkintaa kaiken sen perusteella, mitä käsillä on siinä vaiheessa.

Lisäksi epäiltyä epäillään törkeästä liikenneturvallisuuden vaarantamisesta sekä liikennepaosta.

Autoilijan epäillään törmänneen pyöräilijään tahallaan viikko sitten Helsingin Töölössä.